Rikunarita-ORG/Wikinium huggingface dataset:
# Taxonómia (biológia)

**Taxonómia** je teoretická aj praktická klasifikácia (rozdeľovanie) živých organizmov do hierarchicky usporiadaných kategórií. Spadá sem identifikovanie a pomenovanie organizmov na základe ich vlastností a predpokladanie vzťahov druhov v priebehu evolúcie. V užšom zmysle sa pojmom taxonómia označuje len teoretická taxonómia. Taxonómia sa významovo prelína s vedným odborom systematikou, ktorá sa však chápe ako širší pojem, pretože zahŕňa dnes aj fylogenézu, a evolučnú biológiu. Odborníci v odbore taxonómie sa nazývajú **taxonómovia**.

Taxonómia triedi organizmy do taxónov, pričom každý taxón patrí do niektorej z taxonomických úrovní. Základné taxonomické kategórie sú doména, ríša, kmeň, trieda, rad, čeľaď, rod a druh. Zaradzovaním druhov do taxónov vzniká systém živých organizmov.

## Súčasti taxonómie

Taxonómia má nasledujúce súčasti:

* nomenklatúra: pomenovanie organizmov
* klasifikácia: zaraďovanie do skupín podľa určitých pravidiel
* teoretická taxonómia:
	+ mikrotaxonómia: taxonómia druhov a taxónov nižších kategórií,
	+ makrotaxonómia: taxonómia vyšších taxónov ako druh.

## Pozri aj

|  |  |
| --- | --- |
|  | Biologický portál |

* Vedecká klasifikácia
# Semenné rastliny

|  |
| --- |
| Semenné rastliny |
|  |
| Vedecká klasifikácia |
|  [rozbaľ]
* |  |  |
| --- | --- |
| **Doména** | eukaryoty |
| **Ríša (regnum)** | rastliny (Plantae,Vegetabilia) |
| **Podríša (subregnum)** | zelené rastliny (Viridiplantae, Chlorobionta) |
| **Vývojová línia** | cievnaté rastliny (Tracheophyta) |
| **Vývojová vetva** | **semenné rastliny** (Spermatophyta) |
 |
| Vedecký názov |
| *Spermatophyta* |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Semenné rastliny** (lat. *Spermatophyta*; iné názvy pozri nižšie) sú skupina cievnatých rastlín (*Tracheophyta*).

## Názvy

Názvy tohto taxónu sú:

* **semenné rastliny**, **semenné cievnaté rastliny**, staršie: **vyššie rastliny** alebo **vyššie organizované rastliny** - lat. *Spermatophyta* alebo staršie *Embryophyta sipho(no)gama*;
* staršie: **javnosnubné rastliny**, **javnosnubné** alebo **fanerogamy** - lat. *Phanerogamae*;
* staršie: **kvitnúce** [alebo **kvetnaté**] **rastliny** - lat.  *Anthophyta*.

## Charakteristika

Semenné rastliny sa vyznačujú tvorbou (dokonalých) semien a majú kvety (t.j. presnejšie: šištice či šušky u nahosemenných rastlín a kvety v užšom zmysle u krytosemenných rastlín) a plody.

Semená (či semenám veľmi podobné útvary - existuje totiž viacero rôznych definícií pojmu semeno) sa vyskytujú nielen u semenných rastlín, ale aj u niektorých vývojovo nižších cievnatých rastlín. Konkrétne semená majú najmä tieto čeľade:

* Miadesmiaceae (patrí pod plavúne),
* Lepidocarpaceae/ po slovensky lepidokarpovité (patrí pod plavúne) a
* Calamocarpaceae (zaraďovaná aj ako súčasť čeľade Calamitaceae alebo Calamostachyaceae; patrí pod prasličky).

Hoci tieto čeľade majú semená (či semenám veľmi podobné útvary), vývojovo so semennými rastlinami nesúvisia.

## Systematika

Semenné rastliny sa delia na:

* nahosemenné rastliny (*Gymnospermae*) - zahŕňajú viacero oddelení
* krytosemenné rastliny (*Angiospermae*)/magnóliorasty (*Magnoliophyta*) - tvoria jedno oddelenie

## Poznámky

## Zdroje
# Jednoklíčnolistové

|  |
| --- |
| Jednoklíčnolistové |
|  |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | rastliny (Vegetabilia) |
| **Podríša (subregnum)** | zelené rastliny (Viridiplantae, Chlorobionta) |
| **Vývojová línia** | cievnaté rastliny (Tracheophyta) |
| **Vývojová vetva** | semenné rastliny (Spermatophyta) |
| **Oddelenie** | krytosemenné rastliny (magnóliorasty) (Angiospermae (Magnoliophyta)) |
| **Trieda (classis)** | **jednoklíčnolistové** (Monocotyledonopsida) |
 |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Jednoklíčnolistové** (iné názvy pozri nižšie; lat. *Monocotyledonopsida*, *Monocotyledoneae*, *Monocotyledones*) alebo **ľalie** (iný názov: **ľaliokveté**, lat. *Liliopsida*, *Liliidae*) je veľký taxón (tradične trieda) krytosemenných rastlín.

Majú druhotne redukovanú pôvodnú koreňovú sústavu, ktorá je nahradená adventívnymi koreňmi, a často podzemky, hľuzy, cibule. Kvety sú zvyčajne trojpočetné, kvetný obal nerozlíšený (okvetie) a zárodok s jedným klíčnym listom.

## Názvy

Slovenské ekvivalenty vedeckého názvu Monocotyledones (a pod. – pozri vyššie) sú: **jednoklíčnolistové**, **jednoklíčnolistové rastliny**, staršie **jednoklíčne rastliny**, zriedkavo **jednoklíčnolisté rastliny**, **monokotyledony**. Nesprávny alebo starší názov je: *jednodeložné (rastliny)*. Zastarané názvy sú: *jednomaternicové rastliny*, *jednoklolisté rastliny*, *jednokeľničné rastliny*, *vrastliny*.

## Charakteristika

Jednoklíčnolistové rastliny sú jednoročné až trváce byliny, ojedinele liany až stromy. V stonke sú cievne zväzky bez kambia usporiadané v kruhoch v ataktostéle (polycyklickej eustéle). Kvôli neprítomnosti kambia druhotne nehrubnú, len ojedinele pri niektorých drevnatých druhoch dochádza k anomálnemu hrubnutiu stonky. V stonke a listoch sú buď iba cievice alebo tiež aj cievy. Stonka sa rozkonáruje obyčajne len v súkvetí. Hlavný koreň veľmi skoro zaniká a jeho funkciu preberajú adventívne korene (sekundárna homorízia). Listy sú rôzneho tvaru, väčšinou však podlhovasté, s oblúkovitou alebo rovnobežnou žilnatinou, najčastejšie striedavého postavenia. Predpokladá sa, že sú homologické s listovou stopkou iných krytosemenných rastlín. Kvety sú väčšinou aktinomorfné, trojpočetné, s nerozlíšenými kvetnými obalmi.

## Systematika

Systém podľa APG IV:

jednoklíčnolistové rastliny:

* rad puškvorcotvaré (Acorales)
* (bez mena)
	+ rad žabníkotvaré (Alismatales)
	+ (bez mena)
		- rad petrosáviotvaré (Petrosaviales)
		- (bez mena)
			* (bez mena)
				+ rad dioskoreotvaré (Dioscoreales)
				+ rad pandanotvaré (Pandanales)
			* (bez mena)
				+ rad ľaliotvaré (Liliales)
				+ (bez mena)
					- rad asparágotvaré (Asparagales)
					- commelinidy

## Referencie

## Iné projekty

CommonsWikidruhy* Commons ponúka multimediálne súbory na tému **Jednoklíčnolistové Wikidruhy ponúkajú informácie na tému **Jednoklíčnolistové**
# Bylina

Toto je článok o rastlinách. O ruských povestiach pozri *bylina (literatúra).*
Dryádka osemlupienková.
**Bylina** je rastová forma rastlín s nedrevnatejúcou stonkou. Delia sa na efeméry, anuely (jednoročné, tzv. letničky), bieny (dvojročné) a pereny (trvalky).

Letničky v priebehu jedného roka vyrastú zo semena na dospelé jedince, odkvitnú, vytvoria plody a uhynú (napr. fazuľa, kukurica). Dvojročné byliny vytvoria v prvom roku len koreň. Kvitnú a majú plody až nasledujúci rok kedy uhynú (napr. mrkva). Trváce byliny žijú viac rokov, takže kvety a plody vytvárajú viackrát za život. Prežitie viacero sezón im umožňuje aj ukladanie zásob napr. do zhrubnutých koreňov, podzemkov alebo cibúľ.

## Referencie

## Zdroj

FILIT – zdroj, z ktorého pôvodne čerpal tento článok.
# Perena

Trvalka
**Perena** (iné názvy: **trvalka, trváca rastlina, trvalá rastlina**, zastarano *vytrvalá rastlina*, lat. *planta perennis*) sú byliny (rastlina s nezdrevnatenou stonkou) plodiace v niekoľkých za sebou idúcich vegetačných obdobiach (rokoch), konkrétne vo viac ako dvoch rokoch. Nadzemné časti takejto byliny na jeseň odumierajú, v zime pretrvávajú korene, podzemky a hľuzy. Podľa niektorých definícií (na Slovensku málo používaných) sa sem zahŕňajú aj dreviny vrátane polokrov, resp. presnejšie polykarpické dreviny (čo sú takmer všetky dreviny, keďže monokarpické dreviny sú zriedkavé). Vtedy tento pojem splýva s pojmom polykarpická rastlina.

## Poznámky

## Externé odkazy

* Co jsou trvalky na zahradnitrvalky.cz

## Zdroj

|  |  |
| --- | --- |
|  | Biologický portál |

* FILIT – zdroj, z ktorého pôvodne čerpal tento článok.
# Južná Afrika (región)

Južná Afrika ako ju definuje OSN
     geografické vymedzenie
     Juhoafrické rozvojové spoločenstvo
**Južná Afrika** je najjužnejším regiónom afrického kontinentu. Je vymedzená rôzne, geograficky i geopoliticky. Podľa definície OSN sem patrí päť štátov:

* Botswana
* Lesotho
* Namíbia
* Južná Afrika
* Eswatini

Juhoafrická colná únia (SACU), vytvorená v roku 1969, takisto pozostáva z týchto piatich krajín.

## SADC

Juhoafrické rozvojové spoločenstvo (SADC) bolo založené v roku 1980, aby rozvíjalo spoluprácu v regióne. Zahŕňa tieto štáty:

* Angola
* Botswana
* Konžská demokratická republika – od 8. septembra 1997
* Lesotho
* Malawi
* Maurícius – od 28. augusta 1995
* Mozambik
* Namíbia – od 31. marca 1990 (nezávislosť Namíbie)
* Seychely – boli členom SADC od 8. septembra 1997 do 1. júla 2004, znovu vstúpili v roku 2008
* Južná Afrika – od 30. augusta 1994
* Svazijsko
* Tanzánia
* Zambia
* Zimbabwe

suspendovaný
* Madagaskar

## Referencie

## Iné projekty

|  |  |
| --- | --- |
|  | Africký portál |

Commons* Commons ponúka multimediálne súbory na tému **Južná Afrika (región)**
# Narcis (rod)

|  |
| --- |
| Narcis |
|
Narcissus italicus |
| Vedecká klasifikácia |
|  [rozbaľ]
* |  |  |
| --- | --- |
| **Doména** | eukaryoty |
| **Ríša (regnum)** | rastliny (Vegetabilia) |
| **Podríša (subregnum)** | zelené (Viridiplantae, Chlorobionta) |
| **Vývojová línia** | cievnaté (Tracheophyta) |
| **Vývojová vetva** | semenné (Spermatophyta) |
| **Skupina** | krytosemenné (Angiospermae) |
| **Rad (ordo)** | asparágotvaré (Asparagales) |
| **Čeľaď (familia)** | amarylkovité (Amaryllidaceae) |
| **Rod (genus)** | narcis (Narcissus) |
 |
| Vedecký názov |
| *Narcissus* Linnaeus |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Narcis** (Narcissus Carl Linné L.) je rod jednoklíčnolistových rastlín z čeľade amarylkovité (Amarylidaceae).

Narcis je trváca bylina, ktorá sa pestuje ako jarná dekoratívna rastlina. Listy má široké približne 1 cm (pri každej odrode je to iné) a dorastá do výšky 40 cm. Tyčinky sú upevnené v okvetnej rúrke a v čase zrelosti peľu všetkých 6 tyčiniek z kvetu vyčnieva. Okvetné lístky sú úzke (svojimi okrajmi sa zároveň neprekrývajú).

## Druhy

* Narcissus abscissus
* Narcissus alpestris
* Narcissus assoanus
* Narcissus asturiensis
* Narcissus atlanticus
* Narcissus aureus
* Narcissus barlae
* Narcissus bertolonii
* Narcissus bicolor
* Narcissus broussonetii
* Narcissus bulbocodium
* Narcissus calcicola
* Narcissus canaliculatus
* Narcissus canariensis
* Narcissus cantabricus
* Narcissus cavanillesii
* Narcissus corcyrensis
* Narcissus cordubensis
* Narcissus cuatrecasasii
* Narcissus cupularis
* Narcissus cyclamineus
* Narcissus cyprii
* Narcissus dubius
* Narcissus elegans
* Narcissus fernandesii
* Narcissus gaditanus
* Narcissus hedraeanthus
* Narcissus hispanicus
* Narcissus italicus
* Narcissus jonquilla
* Narcissus longispathus
* Narcissus macrolobus
* Narcissus minor
* Narcissus moschatus
* Narcissus nanus
* Narcissus nevadensis
* Narcissus nobilis
* Narcissus obesus
* Narcissus obvallaris
* Narcissus ochroleucus
* Narcissus pachybolbus
* Narcissus pallidiflorus
* Narcissus panizzianus
* Narcissus papyraceus
* Narcissus poeticus
* Narcissus polyanthos
* Narcissus portensis
* Narcissus provincialis
* Narcissus pseudonarcissus
* Narcissus pumilus
* Narcissus radiiflorus
* Narcissus romieuxii
* Narcissus rupicola
* Narcissus scaberulus
* Narcissus serotinus
* Narcissus tazetta
* Narcissus tortifolius
* Narcissus triandrus
* Narcissus viridiflorus
* Narcissus willkommii

## Iné projekty

CommonsWikidruhy* Commons ponúka multimediálne súbory na tému **Narcis (rod) Wikidruhy ponúkajú informácie na tému **Narcis (rod)**

## Externé odkazy

* Biolib.cz
* Garten.cz
# Wikidruhy

|  |
| --- |
| Wikidruhy |
|
Logo projektu Wikidruhy |
| URL | species.wikimedia.org |
| Komerčná | Nie |
| Typ stránky | Adresár druhov |
| Registrácia | Voliteľná |
| Vlastník | Wikimedia Foundation |
| Tvorca | Benedikt Mandl (návrh projektu v roku 2004), Jimmy Wales a komunita Wikimedie |
| Spustenie | 13. september 2004 |
| Náhľad stránky |
|  Snímok obrazovky domovskej stránky species.wikimedia.org 3. mája 2011 |

**Wikidruhy** (angl. **Wikispecies**) sú online projekt Nadácie Wikimedia založený na báze wiki. Jeho cieľom je vytvoriť kompletný adresár biologických druhov. Zameriava sa skôr na vedcov než na širokú verejnosť. Jimmy Wales vyhlásil, že redaktori nemusia dokázať, že majú tituly, no príspevky budú musieť splniť istý štandard po technickej stránke.

Projekt bol spustený v septembri 2004 a biológovia naprieč svetom boli pozvaní k prispievaniu. Do roku 2005 sa projekt vyvinul do štruktúry zahŕňajúcu taxonómiu podľa Linného systému s prepojeniami na wikipedické články o jednotlivých druhov.

## História

Benedikt Mandl koordinoval snahy niekoľkých ľudí, ktorý mali záujem podielať sa na tomto projekte a kontaktoval potenciálnych podporovateľov na začiatku leta 2004. Databázy boli prehodnotené a administrátori kontaktovaní, niektorí z nich súhlasili s poskytnutím dát pre Wikidruhy. Mandl určil dve základné úlohy:

1. Vymieslieť, ako budú databázy zobrazované – pýtaním sa expertov, potenciálnych neprofesionálnych používateľov a porovnávaním so súčasnými databázami
2. Vymyslieť, ako bude funfovať softvér, aký hardvér je potrebný a ako pokryť náklady – pýtaním sa expertov, hľadaním dobrovoľníkov a potenciálnych sponzorov

Výhody a nevýhody boli široko diskutované na mailing liste wikimedia-I. Správna rada Nadácie Wikimedia hlasovala 4 k 0 za vytvorenie Wikidruhov. Projekt bol spustený v auguste na doméne species.wikimedia.org. Oficiálnym projektom Nadácie Wikimedia sa stal 14. septembra 2004.

* 10. októbra 2006 projekt presiahol 75 000 článkov.
* 20. mája 2007 projekt presiahol 100 000 článkov a mal 5 495 registrovaných používateľov.
* 8. septembra 2008 projekt presiahol 150 000 článkov a mal 9 224 registrovaných používateľov.
* 23. októbra 2011 projekt dosiahol 300 000 článkov.
* 16. júna 2014 projekt dosiahol 400 000 článkov.
* 7. januára 2017 projekt dosiahol 500 000 článkov.
* 30. októbra 2018 projekt dosiahol 600 000 článkov a celkovo 1,12 milióna stránok.

Wikidruhy zahŕňajú taxonomické stránky a stránky o synonymám, taxonomických autoritách, taxonomických publikáciách a inštitúciách alebo adresároch obsahujúcich typové vzorky.

## Referencie

## Iné projekty

Commons* Commons ponúka multimediálne súbory na tému **Wikidruhy**

## Externé odkazy

* Stránka Wikidruhov

## Zdroj

*Tento článok je čiastočný alebo úplný preklad článku Wikispecies na anglickej Wikipédii.*
# Wikiúdaje

O použití projektu Wikiúdaje na Wikipédii pozri *Wikipédia:Wikiúdaje.*
Slovenské logo Wikiúdajov
Neoficiálne video o Wikiúdajoch
**Wikiúdaje** (angl. *Wikidata*) je projekt kolektívne upravovanej podpornej databázy pre Wikipédiu. S návrhom projektu prišla nemecká pobočka nadácie Wikimedia, Wikimedia Deutschland. Wikiúdaje majú vytvoriť spoločné úložisko databázových údajov (napríklad dátumov narodenia), podobne ako je Wikimedia Commons spoločné úložisko pre fotografie alebo zvukové súbory, ktoré potom môžu byť používané inými projektmi (napríklad Wikipédiou, Wikizdrojami, Wikisprávami...). Je to prvý nový projekt nadácie od roku 2006, kedy bola spustená Wikiverzita.

Prvými dátami, ktoré sú centralizované na Wikiúdajoch, sú medzijazykové odkazy prepájajúce články na Wikipédii v rôznych jazykoch (tzv. *interwiki*).

Vytvorenie projektu bolo podporené darmi od Allenovho inštitútu umelej inteligencie, Nadácie Gordona a Betty Mooreovcov a Google v celkovej hodnote 1,3 milióna eur.

Na projekte pracoval tím vývojárov od jari roku 2012. 30. októbra toho istého roku boli Wikiúdaje oficiálne spustené, zatiaľ bez ostrých dát. Prvé nasadenie bolo 14. januára 2013 na maďarskej Wikipédii. Nasledovali hebrejská, talianska a následne aj anglická Wikipédia. Na zvyšných 281 Wikipédií boli Wikiúdaje nasadené 6. marca 2013.

## Referencie

## Iné projekty

CommonsMeta* Commons ponúka multimediálne súbory na tému **Wikiúdaje Meta-Wiki ponúka informácie na tému **Wikiúdaje**

## Externé odkazy

* Oficiálna stránka (slovenská verzia)
* Vojtěch Dostál: Wikidata pro lektory | Wikimedia Česká republika (video)

## Zdroj

*Tento článok je čiastočný alebo úplný preklad článku Wikidata na českej Wikipédii.*
# Germplasm Resources Information Network

**Germplasm Resources Information Network**, skratkou *GRIN*, je internetový katalóg taxonómie rastlín. O portál sa stará National Germplasm Resources Laboratory sídliace v Beltsville v Marylande v USA. Tento katalóg je zahrnutý do projektu National Genetic Resources Program, ktorý je koordinovaný USDA (United States Department of Agriculture).

## Subprojekty

* National Plant Germplasm System (*NPGS*)
* National Animal Germplasm System (*NAGP*)
* National Microbial Germplasm Program (*NMGP*)
* National Invertebrate Germplasm Program (*NIGP*)

## Externé odkazy

* Oficiálne stránky Archivováno

## Zdroj

|  |  |
| --- | --- |
|  | Biologický portál |

*Tento článok je čiastočný alebo úplný preklad článku Germplasm Resources Information Network na českej Wikipédii.*
# Australian Plant Name Index

**Austrálsky Plant Name Index** (APNI) je online databáza obsahujúca všetky publikované názvy cievnatých rastlín Austrálie. Obsahuje všetky druhy názvov, či už oficiálne, synonymá alebo neplatné mená. Zahŕňa tiež bibliografické údaje a detailné popisy vrátane informácií z projektu *Australian Plant Census* vrátane výskytu v štátoch Austrálie, odkazy na mapovú dokumentáciu zberu rastlín, fotografie rastlín, poznámky a komentáre.

Austrálske herbáre tuto databázu rešpektujú ako autoritatívny zdroj.

## Referencie

## Externé odkazy

* Web Australian Plant Name Index

## Zdroj

* *Tento článok je čiastočný alebo úplný preklad článku Australian Plant Name Index na českej Wikipédii.*
# Tribus (taxonómia)

**Tribus** (iné názvy: **skupina** , **zhluk** , **zoskupenie** ; lat. *tribus*) je v biológii taxonomická kategória, ktorá je nižšia ako čeľaď alebo podčeľaď a vyššia ako podtribus (=skupinka) alebo rod.

## Referencie